Nga Kor Ming

David Nga Kor Ming (lahir 11 November 1972) merupakan Ahli Parlimen Teluk Intan dari parti Parti Tindakan Demokratik  DAP yang juga merupakan parti komponen Pakatan Harapan. Beliau merupakan bekas Timbalan Yang Dipertua Dewan Rakyat dan juga bekas Ahli Parlimen Taiping.

Dalam Pilihan Raya Umum ke-14,beliau menewaskan calon dari Barisan Nasional - Gerakan, Datuk Seri Mah Siew Keong dan dari PAS , Dr . Ahmad Ramadzan dengan majoriti sebanyak 11,179 undi. Beliau memperolehi 29,170 undi berbanding lawannya memperolehi 17,991 undi BN dan 6,494 undi PAS  

Pernah dinobat sebagai pendebat terbaik dalam pertandingan debat antara universiti peringkat kebangsaan, anak kelahiran Kota Bharu, Kelantan ini mula aktif berpolitik sebaik sahaja melangkah ke dunia pekerjaan.

Kerjaya politiknya bermula pada 1999, setelah memutuskan untuk bertanding bagi merebut kerusi Dewan Undangan Negeri Pantai Remis pada Pilihan Raya Umum Ke-11.

Pada PRU12 (2008), beliau sekali lagi mempertaruhkan kerjaya politiknya dengan bertanding di Parlimen Taiping. 

Kehadirannya diterima baik masyarakat Taiping apabila beliau sekali lagi memenangi kerusi tersebut pada pilihan raya berikutnya. Bagaimanapun beliau beralih ke Teluk Intan pada PRU14 (2018).

Sebelum menceburi politik, beliau merupakan seorang Peguambela dan Peguamcara Mahkamah Tinggi Malaya.

Keputusan pilihan raya

Isu

Kos masjid tinggi
Pada 9 Disember 2009, Datuk Ibrahim Ali selaku presiden Pertubuhan Pribumi Perkasa (Perkasa) menyifatkan Nga Kor Ming sebagai biadab apabila mengungkit kos tinggi membabitkan pembinaan masjid di seluruh negara. Mufti Perak, Tan Sri Harussani Zakaria menyatakan ia akan membangkitkan sentiman antara orang Islam dan bukan Islam dan mengapi-apikan kebencian antara kaum. Ketua Pengarah Jabatan Kemajuan Islam Malaysia (Jakim), Datuk Wan Mohamad Sheikh Abd. Aziz  menyatakan tindakan ini tidak menghormati Perlembagaan Persekutuan. Dalam perlembagaan, wang hanya disalurkan kepada pembangunan agama Islam. Kerajaan juga memberi peruntukan kepada pusat ibadat lain nampaknya tidak dihargai.

Di Dewan Rakyat , Nga kor Ming meminta penjelasan kos RM748.26 juta bagi membina 611 masjid dalam tempoh lapan tahun (2000-2008). Dr Mohd Hatta Ramli(PAS),  Datuk Johari Abdul (PKR), Dr Lo' Lo' Mohamad Ghazali (Titiwangsa) dan Khalid Samad (Shah Alam) mempertahankan Nga Kor Ming. Menteri Di Jabatan Perdana Menteri, Tan Sri Nor Mohamed Yakcop mejelaskan bahawa peruntukan RM748.26 juta  untuk membina masjid manakala RM9 juta atau 1.2 peratus sahaja untuk pusat ibadat lain.

Yang dipertua Perkasa Pahang, Dr Zubir Harun membuat laporan polis kerana merasakan kenyataan Nga itu menghina agama Islam, Yang di-Pertuan Agong dan Raja-raja Melayu serta berbaur hasutan yang boleh mencetuskan pergaduhan agama.Bberapa NGO membuat bantahan di hadapan Masjid Daerah Seberang Perai Utara di Teluk Air Tawar, Seberang Perai,Pulau Pinang. Antaranya ialah Pertubuhan Gabungan Suci Asli Malaysia (GSAM), Ikatan Rakyat Insan Muslim Malaysia (IRIMM) dan Kongres India Muslim Malaysia (KIMMA).Parti politik yang hadi ialah Pergerakan Pemuda Umno Bahagian Tasek Gelugor. Harakah melaporkan hanya 26 orang sahaja yang hadir.

Rujukan

Anggota Parti Tindakan Demokratik
Ahli politik Malaysia berketurunan Cina
Orang hidup
Kelahiran 1972
Alumni Universiti Malaya
Peguam Malaysia
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin
Ahli Dewan Rakyat, Parlimen Malaysia ke-15